**6/21/2012**

**Nr 2012/2**

**Årsmøtet 2012**
Norsk PENs årsmøte 18. april gjenvalgte nestleder **Elisabeth Eide**og styremedlemmene**William Nygaard**, **Ann-Magrit Austenå**og **Asbjørn Øverås**.  **Soudabeh Alishahi**rykket opp fra vara- til fast styreplass og **Brit Bildøen**ble valgt inn som ny vara.  Øvrige tillitsvalgte var ikke på valg.

**Fribyantologien**
Den nye fribyantologien som ble omtalt i forrige nyhetsbrev vil foreligge tidlig til høsten.  Antologien blir tospråklig (norsk og engelsk) og vil ha bidrag fra en rekke av våre mest profilerte fribyforfattere, blant annet **Gilles Dossou-Gouin**, **Asieh Amini**, **Philo Ikonya**, **Chenjerai Hove**, **Musa Mutaev**og **Easterine Kire Iralu**.  **Soudabeh Alishahi**, som også er bidragsyter, er bokens redaktør sammen med **Bente Christensen**og **Kjell Olaf Jensen**. Norsk PEN planlegger en rekke arrangementer ifm. lanseringen av antologien som også vil markere vårt 90-års jubileum og kommer tilbake med mer informasjon til høsten.

**World Press Freedom Day**
Nestleder **Elisabeth Eide**deltok som panelist på et 3. maiarrangement hos Fritt Ord der blant annet «media, myndigheter og åpenhet etter terrorangrepet 22. juli» sto på dagsorden i en debatt ledet av NRKs **Ole Torp**.  Norsk PEN var medarrangør for dette arrangementet.     Samme dag deltok generalsekretær **Carl Morten Iversen** på et tilsvarende arrangement i Tunisia,  dette arrangert av UNESCO, der den aserbajdsjanske journalisten **Ejnulla Fatullajev**mottok UNESCOs ytringsfrihetspris for 2012.  Dette arangementet fallt også sammen med møter i IFEX-Tunisian Monitoring Group (IFEX-TMG) – et nettverk som har arbeidet sammen siden 2004 og som nå, etter den arabiske våren, diskuterte nye samarbeidsformer og nye allierte.  Et av mange prosjekter nettverket har gjennomført er utgivelsen av en ytringsfrihetsantologi, i samarbeid med PEN International.  Denne ble lansert på arabisk under arrangementet i Tunisia og vil senere foreligge på fransk og engelsk.

**European Song Contest (ESC) i Baku**En rekke norske menneskeettighetsorganisasjoner samarbeidet om å arrangere et informasjonsmøte for norske journalister på Litteraturhuset i Oslo i begynnelsen av mai.  Den politiske situasjonen i Aserbaidjan og regimets undertrykking av menneskerettigheter og trakassering av journalister og dissidenter fikk bred omtale i norske medier, både før og under ESC.  Episoden på flyplassen i Baku der NRK-journalisten **Amir Asgharnejad**ble trakassert og truet av politiet ble omtalt og bekjentgjort i IFEX-nettverket på initiativ fra Norsk PEN.

**Aksjon Hviterussland – se opptak fra konferansen**Opptak fra konferansen i Oslo 22. mars er fortsatt tilgjengelige på Norsk PENs hjemmesider (se under nyheter).  Konferansen samlet over 100 deltagere og eksperter fra inn- og utland.  I etterkant sendte organisasjonene bak konferansen et brev til statssekretær **Torgeir Larsen**i UD der vi foreslo en rekke tiltak for å intensivere støtten til demokratiutviklingen i Hviterussland.  Larsen – som var en av innlederne på konferansen – svarte blant annet at UD setter pris på organisasjonenes engasjement og ser fram til et fortsatt samarbeid.  Aksjonen fortsetter med nye møter til høsten.

**Norsk PEN i Etiopia**I februar besøkte nestleder **Elisabeth Eide**og styremedlem **Ann-Magrit Austenå**Etiopia og overvar Etiopisk PENs første åpne forfatterkonferanse.  En rapport fra konferansen ligger på våre hjemmesider under menyen «internasjonalt»-> rapporter.

**Tyrkia**Norsk PEN følger opp sitt Tyrkia-engasjement og er med i en internasjonal gruppe som planlegger en rekke tiltak og en større markering ifm. bokmessen i Istanbul i november.  Styremedlem **Willilam Nygaard**talte 9. juni på den årlige «Gathering for Free Expression» i Istanbul og både han og**Eugene Schoulgin**, visepresident i PEN International, har hatt artikler og kronikker på trykk i Aftenposten (6. juni) og Dagsavisen (16. juni).

**Høstens arrangementer på Litteraturhuset i Oslo**I tillegg til vårt faste arrangement ifm. Fengslede Forfatteres Dag og Ossietzkyprisen, torsdag 15. november, der vi også skal markere Norsk PENs 90-års-jubileum, planlegger vi månedlige møter og seminarer på Litteraturhuset.  Høstens tematikk inkluderer **Nord-Korea**(**NB! søndag 9. september m/lansering av boken «Flukten fra leir 14», i samarbeid med CappelenDamm**), Etiopia, ytringsfrihet for offentlig ansatte og et fribyforfatterarrangement i forbindelse med lanseringen av Norsk PENs fribyforfatterantologi.  Informasjon om tema, innledere og aktuelle datoer legges fortløpende ut på våre hjemmesider.

**Ossietzkyprisen 2012**
På sitt siste møte satt styret opp en liste over aktuelle kandidater til årets pris.  Vi minner alle våre medlemmer om at det er mulig å sende inn forslag til kandidater helt fram til 20. august.  Styret fatter endelig beslutning om prisvinner på et møte i slutten av august.

**Notiser:**Styremedlemmene **Soudabeh Alishahi**og **Peter Normann Waage**og generalsekretær **Carl Morten Iversen**deltok på fribynettverket ICORNs generalforsamling i Stockholm i mai \* Styremedlem **Brit Bildøen** deltok på PEN Internationals komité for oversettelse og språklige rettigheter´s møte i Barcelona i juni \*

**Nye medlemmer**Journalist **Aseged Tefera**, journalist **Janne Kjellberg**, dramatiker **Elsa Kvamme**, journalist og forfatter **Mohammed Hassan Abdullah**, poet, skribent og oversetter **Shahab Shamloo**, skribent**Farzaneh Keyvani**, skribent**Hassan Lameie**, skribent **Eli Sylta**og fribyforfatter/avistegner**Abdullahi «Abdul» Muhiaddin**.

**Norsk PENs kontor vil være delvis betjent i juli og stengt fra 3. til 20. august.**